ДУА “Пагост-Загародская сярэдняя школа

імя славянскіх асветнікаў Кірыла і Мяфодзія” Пінскага раёна

Аўтар: Мелюх Таццяна Мікалаеўна, настаўнік пачатковых класаў вышэйшай кваліфікацыйнай катэгорыі

**Тэма:** Лік і лічба 2

**Мэта:** плануецца, што ў канцы ўрока вучні будуць пазнаваць лічбу 2 і навучацца яе пісаць.

**Задачы:**

* пазнаёміць з лікам і лічбай 2, з саставам ліку 2;
* фарміраваць уменне абазначаць лікам 2 колькасць мностваў, якія складаюцца з двух элементаў;
* вучыць пісаць лічбу 2;
* развіваць уменне складаць апавяданні па сюжэтных малюнках з колькаснымі данымі;
* садзейнічаць выхаванню самастойнасці.

**Абсталяванне:** вучэбны дапаможнік “Матэматыка 1 кл.” 1 ч.(Г.Л.Мураўёва, М.А.Урбан), рабочы сшытак да дапаможніка “Матэматыка 1 кл” 1 ч.; набор геаметрычных фігур; карткі з лічбамі і знакамі дзеянняў; малюнак- узор напісання лічбы 2; наглядны матэрыял.

**Ход урока**

**І Арганізацыйны момант.**

Вось званок вясёлы змоўк,

Запрасіў усіх нас на ўрок.

Каб работа закіпела,

Усё, што патрэбна нам для справы,

Будзем хутка правяраць:

Ручка, падручнік, аловак і сшытак?

Усё! Мы можам пачынаць!

**ІІ Актуалізацыя ведаў і навыкаў навучэнцаў.**

Гульня “Лічбы рассыпаліся”.

Вучням неабходна злучыць лікі па парадку, пачынаючы з адзінкі.

**1 4 8 10**

 **2 5 9**

 **3 6 7**

* Які лік самы меншы ў гэтым ланцужку лікаў?
* Колькі прадметаў абазначае лік 1?
* На якім месцы ў натуральным радзе лікаў стаіць 1?
* Які лік стаіць справа ад ліку 1?

***Вусны лік***

1)

* Размалюйце 2 пялёсткі чырвоным колерам, 2 пялёсткі – жоўтым.
* Дамалюйце яшчэ два пялёсткі і размалюйце блакітным колерам.
* Колькі чырвоных, жоўтых, блакітных пялёсткаў?

2)Работа з геаметрычным матэрыялам.

 + =

 - =

Работа праводзіцца на дошцы і на партах.

* Якую фігуру трэба дадаць? Чаму?
* Колькі прадметаў абазначае лік 2?
* Колькі трэба дадаць да адзінкі, каб атрымаць лік 2?

3)Рашэнне задач.

* Аловак адзін у Мішы,

Аловак адзін у Грышы.

Колькі ж алоўкаў разам

У Мішы і Грышы? (1 + 1 = 2.)

* У доміка сядзела 2 зайчыка. Адзін пабег у лес. Колькі зайчыкаў засталося сядзець каля доміка? (2 – 1 = 1.)

**Настаўнік:** **Тэма нашага ўрока** - “Лік і лічба 2”.

Сёння на ўроку мы пазнаёмімся з лікам і лічбай 2. Навучымся пісаць лічбу 2.

**ІІІ Засваенне новых ведаў.**

С.22 – вучэбны дапаможнік

- Колькі прадметаў намалявана на кожным малюнку? (2.)

Настаўнік паказвае картку з лічбай 2, вучні таксама паказваюць лічбу 2. Звяртаецца ўвага на друкаваную і прапісную лічбу 2. На лікавым радзе настаўнік паказвае рух ад 1 да 2 і наадварот. Вучні паўтараюць за настаўнікам.

**ІV Першасная праверка новых ведаў і спосабаў дзейнасці.**

***Работа з вучэбным дапаможнікам***

1)с.22, №2

Вучні разлядваюць малюнкі і называюць спачатку прадметы, якіх па аднаму, а потым, якіх па два.

***Фізкультхвілінка***

Гучна цікае гадзіннік,

Цік-так, цік-так.

У школу нам пара ісці,

Цік-так, цік-так.

Мы падручнікі сабралі,

Цік-так, цік-так.

У школу дружна мы закрочым,

Цік-так, цік-так.

2)с.22, №3

Вучні самі задаюць пытанні, на якія можна адказаць словам “адзін” або “два”.

Напрыклад: Колькі жоўтых кругоў? Колькі квадратаў?

3)с.23, №4

Вучні складаюць матэматычнае апавяданне са словамі “было”, “стала”. (У дзяўчынкі быў 1 паветраны шар. Хлопчык даў ёй яшчэ 1 паветраны шар. Колькі паветраных шароў стала ў дзяўчынкі?)

4)с.23, ?

Вучні вызначаюць, на якіх малюнках намаляваны адзін прадмет, а на якіх – два.

***Фізкультхвілінка для вачэй***

**V Прымяненне ведаў.**

***Работа ў рабочым сшытку***

(Пасля кожнага задання вучні ставяць сабе адзнаку на лінеечках поспеху. Перад кожным заданнем настаўнік называе па якому крытэрыю будзе ацэніна работа.)

1)с.12 – заданне ад божай кароўкі.

У першым радку вучні малююць зялёных квадратаў на 1 больш, чым папугаяў на малюнку. У другім радку – жоўтых кругоў на 1 менш, чым папугаяў на малюнку.

2)с.12, №1

Пісьмо лічбы 2.

Спачатку настаўнік сам паказвае пісьмо лічбы 2. Потым некалькі разоў вучні з настаўнікам прапісваюць лічбу 2 у паветры. Затым лічбу 2 вучні пішуць у сшытках.

3)с.12, №2

Вучні размалёўваюць лічбу 1 або лічбу 2 у залежнасці ад колькасці прадметаў на малюнку.

4)с.12, №4

Неабходна дамаляваць стрэлкі, якіх не хапае. (Дзве стрэлкі ўправа і 2 – улева.)

**VІ Замацаванне новых ведаў і спосабаў дзейнасці.**

1) Вучні запісваюць у кружочкі лічбу, якая абазначае колькасць прадметаў на малюнку.













- Назавіце прадметы, пад якімі вы напісалі лічбу 2? (Грыбы, піраміды, божыя кароўкі.)

- Давайце гэтыя словы падзелім на склады. (Гры-бы, пі-ра-мі-ды, ка-роў-кі.)

- Назавіце слова, у якім найменшая колькасць складоў? Найбольшая колькасць складоў?

2)Засялі домікі.

**1**

**1**

**1**

**2**

**1**

**VІІ Падвядзенне вынікаў**

* З якім лікам і лічбай мы пазнаёміліся на ўроку?
* Колькі прадметаў абазначае лік 2?
* На якім месцы ў натуральным радзе лікаў стаіць 2?
* Як можна атрымаць лік 2 з ліку 1?
* Як атрымаць лік 2 з ліку 3?

**VІІІ Рэфлексія “Кветка”.**

Вучні складаюць на дошцы кветку з тых пялёсткаў, якія размалёўвалі ў пачатку ўрока. Бяруць адзін пялёстак: блакітны – тэму новую зразумеў, жоўты – ёсць сумненні, чырвоны – нічога не зразумеў.